
PA_Legrej

KORT BEGRUNDELSE
EU har længe været førende på verdensplan inden for bæredygtighed og virksomheders due diligence og har forpligtet sig til opadgående konvergens med hensyn til både miljømæssig og social bæredygtighed både i Unionen og globalt. Inden for bæredygtighedsrapportering og virksomheders due diligence er dette illustreret med direktiv 2006/43/EF, 2013/34/EU, (EU) 2022/2464 og (EU) 2024/1760, som oprettede en robust platform for virksomheders bæredygtighedsrapportering og due diligence. Kombinationen af disse direktiver sikrede bl.a. tilgængeligheden af bæredygtighedsrelaterede data og risici, der er afgørende for både investorer og NGO'er, som vurderer misbrug, mekanismer for virksomheder til at forbedre due diligence-processerne og bæredygtigheden af alle led i deres værdikæder samt øget adgang til domstolsprøvelse for dem, der lider skade, igennem hele værdikæden. 
Kommissionens nuværende forslag risikerer at udvande de centrale elementer i denne nyligt etablerede ramme for bæredygtighedsrapportering og due diligence. Selv om målet om forenkling med hensyn til rapporteringsforpligtelser for virksomheder er prisværdigt, og foranstaltninger, som blandt andet vedrører elektronisk rapportering eller øget anvendelse af retningslinjer, hilses velkommen, kan forenklingen ikke indebære en bred gennemgribende deregulering, der ændrer alle formålene med de tidligere direktiver. Afvikling af centrale dele af lovgivningen risikerer ikke blot at skabe lovgivningsmæssig usikkerhed for virksomhederne og forhindre passende adgang til klage og domstolsprøvelse for dem, der lider skade, men også at hindre tilgængeligheden af sammenlignelige og detaljerede bæredygtighedsdata af høj kvalitet, som både investorer og forretningspartnere efterlyser. Selv om beskyttelsen af navnlig SMV'er mod en overbelastning gennem rapporteringskravene er en relevant bekymring, er der nødt til at være en enklere og mere effektiv måde at nå dette mål på end at afvikle de centrale dele af den eksisterende ramme for bæredygtighedsrapportering og due diligence.
******
Udvalget om Beskæftigelse og Sociale Anliggender opfordrer Retsudvalget, som er korresponderende udvalg, til at foreslå forkastelse af Kommissionens forslag.

<FootprintIntro>I henhold til artikel 8 i bilag I til forretningsordenen erklærer ordføreren for udtalelsen, at hun i sin udtalelse har medtaget input om forhold, der vedrører sagens emne, som hun har modtaget som led i udarbejdelsen af udtalelsen inden vedtagelsen i udvalget fra følgende interesserepræsentanter, der er omfattet af anvendelsesområdet for den interinstitutionelle aftale om et obligatorisk åbenhedsregister[footnoteRef:1], eller fra følgende repræsentanter for offentlige myndigheder i tredjelande, herunder deres diplomatiske missioner og ambassader:</FootprintIntro> [1:  Interinstitutionel aftale af 20. maj 2021 mellem Europa-Parlamentet, Rådet for Den Europæiske Union og Europa-Kommissionen om et obligatorisk åbenhedsregister (EUT L 207 af 11.6.2021, s. 1, ELI: http://data.europa.eu/eli/agree_interinstit/2021/611/oj).] 

	1. Interesserepræsentanter, der er omfattet af anvendelsesområdet for den interinstitutionelle aftale om et obligatorisk åbenhedsregister

	Finnwatch
The Central Organisation of Finnish Trade Unions SAK
European Sustainable Investment Forum
European Trade Union Confederation ETUC
Akava, The Confederation of Unions for Professional and Managerial Staff in Finland
The Finnish Confederation of Professionals STTK
Finnish Development NGOs Fingo
United Nations Working Group on Business and Human Rights
European Coalition for Corporate Justice
Amnesty International
European Central Bank


Ordføreren for udtalelsen har udarbejdet ovenstående liste på eget ansvar.
Når fysiske personer er identificeret på listen ved deres navn, deres funktion eller begge, erklærer ordføreren for udtalelsen at have forelagt de pågældende fysiske personer Europa-Parlamentets databeskyttelsesmeddelelse nr. 484 (https://www.europarl.europa.eu/data-protect/index.do), hvori de gældende betingelser for behandling af deres personoplysninger og rettighederne forbundet med denne behandling er fastlagt.

